ORDE do 8 febreiro de 2007 sobre a aprobación definitiva do proxecto de modificación puntual das normas subsidiarias de planeamento de Vilalba na zona entre as rúas Ferrería e Pedreiras.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 06/03/2007

O Concello de Vilalba remite o proxecto de modificación puntual referido, para a súa aprobación definitiva, conforme o artigo 85.5º da Lei 9/2002, do 30 de decembro, de ordenación urbanística e protección do medio rural de Galicia.
I. Antecedentes.
1. O planeamento xeral vixente no Concello de Vilalba está constituído por unhas Normas Subsidiarias aprobadas o 13-3-1984, alteradas por un conxunto de modificacións puntuais aprobadas o 25-9-1991.
2. A modificación é formulada polo Concello de Vilalba e ten por finalidade eliminar as discrepancias que aparecían nos planos dos instrumentos anteditos na ordenación dunha zona do núcleo de Vilalba situada entre as rúas Ferrería e Pedreiras.
3. O Director Xeral de Urbanismo, o 29-5-2006, emitiu informe con carácter previo á aprobación inicial.
4. Posteriormente e segundo consta na documentación administrativa remitida polo concello, o proxecto foi aprobado inicialmente (acordo do Concello Pleno do 7-7-2006), exposto ao público mediante anuncios publicados nos diarios La Voz de Galicia e El Progreso do 14-7-2006 e no Diario Oficial de Galicia nº 150, do 4-8-2006.
5. Consta informe favorable da Consellería de Cultura do 11-7-2006 e da Dirección Xeral de Calidade e Avaliación Ambiental do 19-9-2006 (este último pronúnciase sobre a inexistencia de efectos significativos sobre o ambiente derivados da modificación).
6. O proxecto está integrado por memoria e planos, redactados polos técnicos da empresa Eptisa, Alfon
so Botana Castelo, Fernando López Bellón e Paula Fernández Otero, identificados con data de xuño de 2006.
II. Consideracións e fundamentación.
II.1. Con data do 12 de xaneiro de 2007, a Dirección Xeral de Urbanismo elevou un informe-proposta de resolución, en que se expresa o seguinte:
1. A presente modificación ten por finalidade emendar a contradicións existentes entre varios planos das normas subsidiarias de 1984 e do proxecto de modificacións de 1991.
A alteración da ordenación da zona afectada introducida nas modificacións aprobadas en 1991 non constituían obxecto de modificación no dito expediente, cabendo considerala como erro material.
A actual modificación vén, pois, emendar a inseguridade xurídica derivada da dita contradición, ratificando a vixencia da ordenación establecida polas normas subsidiarias na zona de referencia e anulando a establecida nas modificacións de 1991. Non se introducen outras alteracións.
2. O contido do proxecto considerase congruente e suficiente para os fins previstos e vén resolver axeitadamente as contradicións existentes entre varios planos das normas subsidiarias de planeamento municipal de 1984 e mais o proxecto de modificacións aprobado en 1991.
II.2. De conformidade cos artigos 89 e 93.4º da Lei 9/2002, do 30 de decembro, de ordenación urbanística e protección do medio rural de Galicia, e co artigo 1 do Decreto 519/2005, do 6 de outubro, polo que se establece a estrutura orgánica da Consellería de Política Territorial, Obras Públicas e Transportes, a competencia para resolver sobre a aprobación definitiva das modificacións do planeamento xeral lle corresponde á conselleira de Política Territorial, Obras Públicas e Transportes.
III. Resolución.
Visto canto antecede,
RESOLVO:
1º De acordo co número 5 a) do artigo 85 da Lei 9/2002, do 30 de decembro, de ordenación urbanística e protección do medio rural de Galicia, outorgar a aprobación definitiva á modificación puntual das normas subsidiarias de planeamento de Vilalba na zona entre as rúas Ferrería e Pedreiras.
2º Contra esta orde cabe interpoñer recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, que se contarán desde o día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
3º De conformidade co disposto polos artigos 92 da Lei 9/2002, e 70 da Lei 7/1985, do 2 de abril,
reguladora das bases de réxime local, o concello deberá publicar no BOP a normativa e ordenanzas da modificación aprobada definitivamente.
Santiago de Compostela, 8 de febreiro de 2007.
María José Caride Estévez
Conselleira de Política Territorial, Obras Públicas e Transportes